काठमाडौं: दिवंगत मानवअधिकारवादी नेता पद्मरत्न तुलाधरको अन्येष्टिको समय सरकारले राष्ट्रिय सम्मान गर्ने कि नगर्ने टुङ्गो नलागेका कारण अन्यौलमा परेको छ।
पूर्व मन्त्री, वामपन्थी नेतासमेत रहेका तुलाधरको ७७ वर्षको उपचारका क्रममा नर्भिक अस्पतालमा आइतवार निधन भएको हो।
राष्ट्रिय सम्मानका साथ अन्त्येष्टि गरिने भएकाले अन्तिम संस्कारको समय तय भइनसकेको तुलाधरका ज्वाईँ गौरी प्रधानले बताए।
प्रधानले भने, 'राष्ट्रिय सम्मानका साथ अन्त्येष्टि गर्ने भनिएको छ, त्यसैले अन्तिम संस्कारको कार्यक्रम तय भइसकेको छैन।'
अहिले तुलाधरको शव काठमाडौंस्थित लाजिम्पाटमा रहेको घरमा लगिएको छ। राष्ट्रिय सम्मानबारे मन्त्रिपरिषद्ले भने निर्णय गरेको छैन।
२०५१ सालमा मनमोहन अधिकारीको नेतृत्वमा बनेको एमालेको अल्पमतको सरकारमा श्रम र स्वास्थ्य मन्त्रीको कार्यभार तुलाधरले सम्हालेका थिए।
पञ्चायतकालमा २०४३ सालमा 'जनपक्षीय' उम्मेदवारका रुपमा सूर्य चिह्न लिई राष्ट्रिय पञ्चायत सदस्यमा निर्वाचित भएका तुलाधरले राष्ट्रिय पञ्चायतको बैठकमै बहुदलको माग गरेर सबैलाई अचम्ममा पारेका थिए।
तुलाधरले बहुदल घोषणापछि २०४८ र २०५१ सालमा निरन्तर दुई पटक काठमाडौँबाट सूर्य चिह्नमा चुनाव जितेका थिए।
तर एमाले र माले फुटेपछि २०५६ सालमा भएको संसदीय निर्वाचनमा स्वतन्त्र वामपन्थीका रुपमा चुनाव लडेका उनले पञ्चायत कालका अन्तिम प्रधानमन्त्री मरिचमान सिंह श्रेष्ठको भन्दा कम मत पाएका थिए। त्यसपछि तुलाधर कहिल्यै चुनावी प्रतिस्पर्धामा उत्रिएका थिएनन्।
[कृपया चित्रमा (क्याप्चामा) देखिएको जस्तै शब्द तल लेख्नुहोस । रिफ्रेश गर्नका लागि चित्रमा (क्याप्चामा) क्लिक गर्नुहोस । ]
'अमेरिकामा एक वर्ष नर्क जस्तो जीवन बिताएँ' : यौन दुर्व्यवहारका १९ आरोप खेपेका नेपालीको कहालिलाग्दो अनुभव
'अमेरिकामा एक वर्ष नर्क जस्तो जीवन बिताएँ' : यौन दुर्व्यवहारका १९ आरोप खेपेका नेपालीको कहालिलाग्दो अनुभव
यो साइटमा भएका सामाग्रीहरु कुनै पनि हिसाबले टेक्स्ट, फोटो, अडियो वा भिडियोका रुपमा पुनर्उत्पादन गर्न पाइँदैन। स्वीकृति बिना पुनर्उत्पादन गरिएमा नेपाल र अन्तर्राष्ट्रिय कपिराइट कानुन अनुसार कारबाही प्रक्रिया अघि बढाइनेछ।